b'\n_START_ARTICLE_\nDennis Gansel\n_START_PARAGRAPH_\nDennis Gansel (s. 4. lokakuuta 1973 Hannover) on saksalainen elokuvaohjaaja ja -k\xc3\xa4sikirjoittaja. Gansel kirjoitti ylioppilaaksi Hannoverissa vuonna 1993, suoritti siviilipalveluksensa vuosina 1993\xe2\x80\x931995 ja opiskeli M\xc3\xbcnchenin televisio- ja elokuvakorkeakoulussa (Hochschule f\xc3\xbcr Fernsehen und Film M\xc3\xbcnchen) vuodet 1994\xe2\x80\x932000._NEWLINE_Ganselin ensimm\xc3\xa4inen t\xc3\xa4yspitk\xc3\xa4 ohjaus oli TV-trilleri Aave (Das Phantom) vuonna 2000 (Adolf Grimme -palkinto) ja ensimm\xc3\xa4inen teatterielokuva M\xc3\xa4dchen, M\xc3\xa4dchen vuonna 2001. Seuraava pitk\xc3\xa4 elokuva Napola \xe2\x80\x93 Hitlerin eliittikoulu (2004) p\xc3\xa4\xc3\xa4si teatterilevitykseen my\xc3\xb6s Suomessa, ja se palkittiin Saksassa vuoden parhaana alkuper\xc3\xa4isk\xc3\xa4sikirjoituksena. Die Welle vuodelta 2008 palkittiin 3:nneksi parhaana saksalaisena elokuvana.'